Apstiprināts

Rēzeknes Mākslas un dizaina vidusskolas

iepirkumu komisijas 29.11.2016. sēdē

(protokols Nr. 1)

Rēzeknes Mākslas un dizaina vidusskolas

IEPIRKUMA PUBLISKO IEPIRKUMU LIKUMA 8.2 PANTA KĀRTĪBĀ

**„Instrumentu un darbgaldu iegāde Rēzeknes Mākslas un dizaina vidusskolas vajadzībām”**

(IEPIRKUMA IDENTIFIKĀCIJAS NR. RMDV 2016/3)

NOLIKUMS

**Vispārīgā informācija par publisko iepirkumu (turpmāk – Iepirkums)**

**1.1. Iepirkuma identifikācijas numurs**

RMDV/2016/3

**1.2. Ziņas par pasūtītāju, nolikuma pieejamību un papildus informācijas saņemšanu**

|  |  |
| --- | --- |
| **Pasūtītāja nosaukums:** | Rēzeknes Mākslas un dizaina vidusskola (RMDV) |
| **Pasūtītāja adrese:** | Baznīcas iela 34a, Rēzekne, LV- 4601 |
| **Pasūtītāja reģistrācijas nr.:** | 90000048383 |
| **Pasūtītāja**  **kontaktpersona:** | Direktora vietnieks saimnieciskajos jautājumos Māris Provejs |
| **Tālruņa numurs** | 64622676, 27887321 |
| **Faksa numurs:** | 64622676 |
| **E-pasta adrese:** | rmv@inbox.lv |
| **Darba laiks:** | 8.30-12.00 un 13.00-17.00 katru darba dienu |

1.2.1. Iepirkumu rīko Pasūtītāja pastāvīgā iepirkumu komisija (turpmāk – Komisija).

1.2.2. Iepirkuma nolikuma pieejamība:

1.2.2.1. Iepirkuma nolikums brīvi un tieši pieejams elektroniski, lejupielādējot no Rēzeknes Mākslas un dizaina vidusskolas mājas lapas internetā www.rmdv.lv.

1.2.2.2. ar Iepirkuma nolikumu var iepazīties un saņemt drukātā veidā uz vietas Rēzeknē, Baznīcas iela 34A, norādītajā darba laikā.

**1.3. Piedāvājuma iesniegšanas vieta, laiks un kārtība, piedāvājuma atvēršanas vieta, laiks**

**un kārtība**

1.3.1. Piedāvājumu ieinteresētais piegādātājs var iesniegt līdz **2016. gada 12. decembrim plkst.10.00 p**ersonīgi vai nosūtot pa pastu uz adresi:

Rēzeknes Mākslas un dizaina vidusskola

Baznīcas iela 34A, Rēzekne, LV-4600.

1.3.2. Piedāvājumi, kas nav iesniegti noteiktajā kārtībā vai saņemti pēc Iepirkuma nolikuma (turpmāk – Nolikums) 1.3.1.apakšpunktā norādītā piedāvājumu iesniegšanas termiņa beigām, netiek izskatīti. Pasta sūtījumam jābūt nogādātam 1.3.1.apakšpunktā noteiktajā adresē līdz piedāvājuma iesniegšanas termiņa beigām.

1.3.2 Ja piedāvājums iesniegts pēc Nolikumā norādītā piedāvājumu iesniegšanas termiņa beigām, to neatvērtu atdod vai nosūta atpakaļ pretendentam.

1.3.3. Iesniegtie piedāvājumi tiek atvērti pēc piedāvājuma iesniegšanas termiņa beigām. Atvēršanas sanāksme netiek rīkota.

**1.4. Piedāvājuma derīguma termiņš**

Pretendenta iesniegtā piedāvājuma minimālais derīguma termiņš ir 50 (piecdesmit) dienas no piedāvājumu iesniegšanas termiņa beigām.

**1.5. Prasības piedāvājuma noformējumam un iesniegšanai**

1.5.1. **Aploksnes noformējums**

Piedāvājums jāiesniedz slēgtā aploksnē 1 (vienā) eksemplārā ar uzrakstu „Oriģināls”. Uz aploksnes jābūt šādām norādēm:

Piedāvājums publiskajam iepirkumam „**Instrumentu un darbgaldu iegāde Rēzeknes Mākslas un dizaina vidusskolas vajadzībām”, (IEPIRKUMA IDENTIFIKĀCIJAS NR. RMDV 2016/3).**

- pretendenta nosaukums, reģistrācijas numurs, adrese (juridiskā un faktiskā adrese) un tālruņa numurs;

Rēzeknes Mākslas un dizaina vidusskola

Baznīcas iela 34A, Rēzekne, LV-4600.

Neatvērt līdz **2016.gada 12. decembrim plkst.10.00**.

1.5.2. **Piedāvājuma noformējums** - visiem Iepirkuma piedāvājuma materiāliem katrā eksemplārā ir jābūt iesietiem un cauršūtiem kopā tā, lai dokumentus nebūtu iespējams atdalīt, uz titullapas ir jābūt norādēm:

- piedāvājums publiskajam iepirkumam “**Instrumentu un darbgaldu iegāde Rēzeknes Mākslas un dizaina vidusskolas vajadzībām”, (IEPIRKUMA IDENTIFIKĀCIJAS NR. RMDV 2016/3)**

- pretendenta nosaukums, juridiskā adrese, reģistrācijas numurs, tālruņa numurs (-i) un faksa numurs (-i), - datums.

1.5.3. **Piedāvājumā iekļaujamie dokumenti:**

1.5.3.1. pretendenta parakstīts pieteikums par piedalīšanos publiskajā iepirkumā (saskaņā ar Nolikuma 1.pielikumu). Ja piedāvājumu iesniedz personālsabiedrība vai piegādātāju apvienība, pieteikumu paraksta visas personas, kas ietilpst piegādātāju apvienībā. Piedāvājumā norāda pilnvaroto personu, kas pārstāv attiecīgo personālsabiedrību vai piegādātāju apvienību.

1.5.3.2. Latvijā reģistrētajiem komersantiem - Latvijas Republikas Uzņēmumu reģistra reģistrācijas apliecības (ja tāda ir izsniegta) kopija, ārvalstu komersantiem – kompetentas attiecīgās valsts institūcijas izsniegts dokuments vai tā kopija, kas apliecina, ka pretendents ir reģistrēts atbilstoši attiecīgās valsts normatīvo aktu prasībām.

1.5.3.3. Pretendenta kvalifikāciju apliecinošie dokumenti saskaņā ar Nolikuma 4.punktu;

1.5.3.4. parakstīti piedāvājuma dokumenti (tehniskais un finanšu piedāvājumi). Pretendents Tehnisko piedāvājumu iesniedz saskaņā ar nolikuma 3.pielikuma „Tehniskais piedāvājums” formu.

1.5.3.5. Ja pretendents iesniedz dokumentu atvasinājumus – kopijas, katrai dokumenta kopijai jābūt izstrādātai un apliecinātai atbilstoši spēkā esošo normatīvo aktu prasībām:

1.5.4.1. dokumenta kopiju izstrādā, nokopējot vai citādā tehniskā veidā iegūstot oriģināla faksimilattēlu ar visām oriģināla grafiskajām un citām īpatnībām;

1.5.4.2. kopijas pirmās lapas augšējā labajā stūrī ar lielajiem burtiem raksta vārdu “KOPIJA”;

1.5.4.3. ja dokumenta atvasinājumu apliecina organizācija, apliecinājuma uzrakstā norāda:

1.5.4.3.1. ar lielajiem burtiem rakstītus vārdus “KOPIJA PAREIZA”;

1.5.4.3.2. dokumenta atvasinājuma apliecinātājas amatpersonas pilnu amata nosaukumu (ietverot arī pilnu organizācijas nosaukumu), personisko parakstu un tā atšifrējumu;

1.5.4.3.3. apliecinājuma vietas nosaukumu;

1.5.4.3.4. apliecinājuma datumu.

1.5.5. Piedāvājumam jābūt rakstītam latviešu valodā. Atsevišķi dokumenti var tikt iesniegti svešvalodā, taču tādā gadījumā tiem jāpievieno pretendenta apliecināts tulkojums latviešu valodā. Pretējā gadījumā Komisija ir tiesīga uzskatīt, ka attiecīgais dokuments nav iesniegts.

1.5.6. Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

**2. Informācija par Iepirkuma priekšmetu un cenu**

|  |  |
| --- | --- |
| **Iepirkuma identifikācijas**  **numurs:** | **RMDV/2016/3** |
| **Iepirkuma priekšmets** | **Saskaņā ar aprakstu Tehniskā specifikācija pielikums nr.2.** |
| **Pakalpojuma**  **nodrošināšanas vieta:** | **Rēzekne, Baznīcas iela 34A** |
| **Pakalpojuma**  **nodrošināšanas laiks:** | **Līdz 2016. gada 30. decembrim** |

2.1. Pretendents nedrīkst iesniegt vairākus piedāvājuma variantus.

2.3.Piedāvājuma cena:

2.3.1. visas cenas piedāvājumā jānorāda EUR bez PVN,

2.3.2. Piedāvājuma cenā jābūt ietvertām visām iegādes izmaksām, tajā skaitā izmaksām, kas saistītas ar transporta izdevumiem, garantijām, nodokļiem, nodevām un citām izmaksām, kas nepieciešamas līguma savlaicīgai un kvalitatīvai izpildei.

**3. Pretendentu atlase un atbilstības pārbaude**

3.1. Pasūtītājs izslēdz pretendentu no dalības iepirkumā jebkurā no šādiem gadījumā, ja pretendentam, personālsabiedrības vai piegādātāju apvienības dalībniekam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

3.2. Lai pārbaudītu, vai pretendents nav izslēdzams no dalības iepirkumā nolikuma

3.1.apakšpunktā (Publisko iepirkumu likuma 8.2 prim panta piektās daļas 1. vai 2.punktā) minēto apstākļu dēļ, pasūtītājs:

3.2.1. attiecībā uz pretendentu, personālsabiedrības vai piegādātāju apvienības dalībnieku (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

3.2.1.1. par nolikuma 3.1.1. apakšpunktā (Publisko iepirkumu likuma 8.2 panta piektās daļas 1.punktā) minētajiem faktiem- no Uzņēmumu reģistra,

3.2.1.2. par nolikuma 3.1.1. apakšpunktā (Publisko iepirkumu likuma 8.2 panta piektās daļas 2.punktā minēto faktu) - no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu.

3.2.2. attiecībā uz ārvalstī reģistrētu vai pastāvīgi dzīvojošu pretendentu, personālsabiedrības vai piegādātāju apvienības dalībnieka papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas Publisko iepirkumu likuma 8.2 panta piektajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

3.3. Atkarībā no nolikuma 3.2.1.apakšpunktā paredzētās pārbaudes rezultātiem pasūtītājs:

3.3.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam, personālsabiedrības vai piegādātāju apvienības dalībniekam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

3.3.2. informē pretendentu par to, ka tam, personālsabiedrības vai piegādātāju apvienības dalībniekam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu - 10 darbdienas pēc informācijas izsniegšanas vai nosūtīšanas dienas - konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam, personālsabiedrības vai piegādātāju apvienības dalībniekam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.

**4. Kvalifikācijas prasības**

4.1. Pretendentam ir jābūt reģistrētam un licencētam atbilstoši attiecīgās valsts normatīvo aktu prasībām.

**5. Piedāvājuma vērtēšana un lēmuma pieņemšana**

5.1. Piedāvājumus vērtē iepirkuma komisija iepirkumu komisijas sēdēs.

5.2. Komisija pēc piedāvājuma atvēršanas veic piedāvājuma noformējuma pārbaudi atbilstoši Nolikuma 1.5.apakšpunktā minētajām prasībām. Ja piedāvājums vai kāds no piedāvājumā ietvertajiem dokumentiem, tajā skaitā pieteikums, pilnvara, aploksne, kurā ievietots piedāvājums, neatbilst Nolikuma 1.5.apakšpunkta prasībām, Komisija var lemt par pretendenta izslēgšanu no turpmākās dalības Iepirkumā un piedāvājuma tālāku neizskatīšanu;

5.2.2. veic pretendentu kvalifikācijas pārbaudi, pārbaudot vai katra pretendenta kvalifikācija, par ko liecina pretendenta iesniegtajos dokumentos ietvertā informācija, atbilst Nolikuma 4.punktā noteiktajām prasībām. Pretendentu, kura kvalifikācija neatbilst Nolikuma 4.punktā noteiktajām prasībām, izslēdz no turpmākās dalības Iepirkumā un tā piedāvājumu neizskata;

5.2.3. veic piedāvājuma atbilstības pārbaudi saskaņā ar Nolikuma 2.pielikumu. Ja piedāvājums neatbilst Nolikuma 2. pielikumā noteiktajām prasībām, pretendentu izslēdz no turpmākās dalības Iepirkumā un tā piedāvājumu neizskata;

5.2.4. izvērtējot pretendenta finanšu piedāvājumu, Komisija pārbauda tā atbilstību Iepirkuma nolikuma 3.pielikumā “Finanšu piedāvājums” ietvertajām prasībām, kā arī to, vai pretendenta finanšu piedāvājumā nav aritmētisku kļūdu. Ja Komisija konstatē aritmētiskās kļūdas, tā šīs kļūdas izlabo. Novērtējot un salīdzinot piedāvājumus, kuros bija aritmētiskās kļūdas, Komisija ņem vērā tikai izlabotas cenas;

5.2.5. pārbauda vai uz pretendentu, kuram būtu piešķiramas līguma slēgšanas tiesības neattiecas Publisko iepirkumu likuma 8.2 panta piektās daļas 1. vai 2.punktā minētie izslēgšanas nosacījumi. Gadījumā, ja uz pretendentu attiecas Publisko iepirkumu likuma 8.2 panta piektās daļas 1. vai 2. punktā minētie izslēgšanas nosacījumi, pretendentu izslēdz no turpmākās dalības Iepirkumā un tā piedāvājumu neizskata.

5.2.6. par uzvarētāju atzīst to pretendentu, kura kvalifikācija un piedāvājums atbilst Nolikumā norādītajām prasībām un kura cena būs viszemākā.

5.3. Iepirkuma līguma projektu skatīt Iepirkuma nolikuma 5.pielikumā. Pamatojoties uz Publisko iepirkumu likuma 8.panta trīspadsmito daļu, iepirkumu procedūras rezultātā noslēgtie līgumi to spēkā stāšanās dienā tiks publicēti mājas lapā internetā, ievērojot komercnoslēpuma aizsardzības prasības.

**1.pielikums „Pieteikuma forma”**

**Iepirkuma identifikācijas numurs RMDV/2016/3**

(Uz pretendenta veidlapas)

**Rēzeknes Mākslas un dizaina vidusskola**

**Baznīcas iela 34A, Rēzekne, LV-4600**

**PRETENDENTA PIETEIKUMS DALĪBAI IEPIRKUMĀ**

**(Iepirkuma identifikācijas numurs RMDV/2016/3**)

Pretendents *(nosaukums)* iesniedz savu pieteikumu dalībai iepirkumā un saskaņā ar iepirkuma noteikumiem, es, apakšā parakstījies, *(amats, vārds, uzvārds)*, apliecinu, ka

Pretendents:

* piesakās dalībai RMDV iepirkumā Nr. RMDV/2016/3 (turpmāk – Iepirkums) un iesniedz piedāvājumu,
* piekrīt Iepirkuma noteikumiem;
* apņemas pasūtījuma piešķiršanas gadījumā pildīt Iepirkuma nolikumā minētos līguma noteikumus;
* apliecina, ka visas sniegtās ziņas Iepirkuma piedāvājumā ir patiesas un precīzas;
* ir iesniedzis piedāvājumu neatkarīgi no konkurentiem1 un bez konsultācijām, līgumiem vai vienošanām, vai cita veida saziņas ar konkurentiem. *Gadījumā, ja tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, Pretendentam jānorāda izsmeļoša informācija par to;*
* Pretendentam, izņemot gadījumu, kad pretendents par šādu saziņu ir paziņojis Pasūtītājam, ne ar vienu konkurentu nav bijusi saziņa attiecībā uz: cenām; cenas aprēķināšanas metodēm, faktoriem (apstākļiem) vai formulām; nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai tādu piedāvājuma iesniegšanu, kas neatbilst iepirkuma prasībām; kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem, uz ko attiecas šis iepirkums;
* Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms līguma slēgšanas tiesību piešķiršanas.

**Pretendents**

|  |  |
| --- | --- |
| **Reģistrācijas Nr.** |  |
| **Juridiskā adrese** |  |
| **Faktiskā adrese** |  |
| **Kontaktpersona** |  |
| **Bankas nosaukums,**  **filiāle** |  |
| **tālr./fakss, e-pasts** |  |
| **Bankas kods** |  |
| **Norēķinu konts** |  |
| **Vārds, uzvārds** |  |
| **Amats** |  |
| **Datums** |  |
| **Vieta** |  |
| **Paraksts, zīmogs** |  |

***Paraksta Pretendents, Pretendenta amatpersona ar paraksta tiesībām (ja piedāvājumu iesniedz juridiska persona) vai Pretendenta pilnvarotā persona.***

1 Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

1) iesniedz piedāvājumu šim iepirkumam;

2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt

**2.pielikums „Tehniskā specifikācija”**

**Iepirkuma identifikācijas numurs RMDV/2016/3**

**Rēzeknes Mākslas un dizaina vidusskola**

**Baznīcas iela 34A, Rēzekne, LV-4600**

**Tehniskā specifikācija pamatlīdzekļu iegādei**

**Sniegt aprakstu un konkrētu nosaukumu piedāvātajai pretendenta precei**

|  |  |  |  |
| --- | --- | --- | --- |
| **Nosaukums** | **Skaits** | **Pretendenta piedāvājums un tā apraksts** | **Piedāvātā summa bez PVN par 1 vienību un kopā** |
| Hidrauliskie pacēlājrati PP- T 0407 vai ekvivalents.  Maksimālais noslogojums: 300 kg.  Darba virsma: 82 × 52 cm  Min. augstums: 36 cm  Max. Augstums: 122 cm  Svars: 100 kg  Krāsa sarkana  Paredzēts izmantot noliktavās un rūpnieciskajā ražošanā. | 1 |  |  |
| Metāla plaukti darbu izvietošanai.  Combo plauktu sistēma vai ekvivalents.  Cinkots metāla rāmis  Katrs plaukts sastāv no 4 statņiem maksimālai stabilitātei, plaukti no 16 mm kvalitatīvas skaidu plāksnes. Plauktu sistēmas ir viegli samontējamas, neizmantojot papildu skrūves vai savienojumus.  Izturība: 500 kg  Dziļums: 620 mm  Augstums: 1980 mm  Platums: 2440mm  Art.nr. 280722 | 3 |  |  |
| Combo plauktu sistēma vai ekvivalents.  Izturība: 700 kg  Dziļums: 620 mm  Augstums: 1980 mm  Platums: 1840 mm  Art. Nr. 276162 | 1 |  |  |
| Darbagalds PP-T 0425 vai ekvivalents.  Darbagalda izmēri: 200×61×95 cm  Sarkans tērauda rāmis ar plauktiņu. Lakota koka virsma.  Celtspēja: 1000 kg | 1 |  |  |
| Ripzāģis (rokas) Makita HS 6101 vai ekvivalents.  Jauda: 1100 w  Apgriezienu skaits: 5500apgr./min  Diska diametrs: 165 mm  Zāģēšanas dziļums 90̊ 54,4 mm  Zāģēšanas dziļums 45̊ 39,5 mm  Garums: 297 mm  Svars: 3,8 kg  Iespēja pieslēgt putekļu sūcēju  Elektroniskā bremzēšanas sistēma  Darba zonas apgaismojums  Komplektā; griezējdisks, sānu ierobežotājs, sūcēja piederums | 1 |  |  |
| Putekļu sūcējs industriālais Kercher MN6P PREMIUM vai ekvivalents.  Jauda: kw(220V/50HZ): 1400(kw)  Vakuums: 210(mbar)  Gaisa daudzums: 68(L/S)  Tvertnes tilpums (nerūsējošs tērauds): 17(L)  Pieslēguma vads: 4(M)  Nominālais iekšējais diametrs aksesuāriem: 35(mm)  Svars: 5,7 kg  Izmēri mm (L×W×H): 390×340×505  Iesūkšanas caurule: 2,0 M  Pagarinātāj caurules: (2× 0,5m) plastmasas  Uzgalis sausais un slapjai savākšanai ar fiksatoru, uzgalis spraugām, filtrs- maiss papīra, cilindriskais filtrs, gaisa izpūšanas funkcija, rozete darbam ar elektroinstrumentiem. | 1 |  |  |
| Leica optiskais nivelieris Jogger 20 kalibrēts vai ekvivalents.  Standarta novirze 1 km dubultgājiena: 2,5mm  Palielinājums: 20×  Min. fokusēšanas attālums: < 1m  Kompensatora tips: gaisa  Kompensatora diapazons: ±15ʹ  Svars: 1,5 kg  Darba temperatūra: -20̊C līdz +40̊C  Putekļu/ūdens aizsardzība: IP54, | 1 |  |  |
| Projektora ekrānsELITESCREENS F84NWV "ez Cinema"  vai ekvivalents.  Tips: mobilais ekrāns uz statīva  Konstrukcijas tops: rullis  Ekrāna atgriešanās mehānisms: manuāls  Diagonālā: 84 ̋(210cm)  Formāts: 4:3  Redzamā ekrāna izmēri (P×A): 128cm×170cm  Kopējie ekrāna izmēri: 189×231,1cm  Redzamības leņķis: 160̊̊  Ekrāna materiāls: balts  Korpusa krāsa: melna  Ekrāna rāmītis: ir (melns)  Citas opcijas: automātiskā bloķēšanas sistēma ļauj fiksēt ekrānu jebkurā augstumā | 1 |  |  |
| Instrumentu ratiņi ( RI -5K/ 1PLIGHT) vai ekvivalents.  Pelēks metāla skapis ar melnas krāsas virsmu un atvilktnēm  5 atvilktnes  Svars: 34kg  Tilpums: 0.3m³  Max. ratiņu kravnesība: 200 kg  Max. atvilktnes kravnesība: 20 kg  Izmēri:759×451×828 mm | 1 |  |  |
| Lāzera nivelieris profesionālais  Preces kods: 205087  Ražotājs: Makita vai ekvivalents  Ražotāja kods: SK 104Z  Profesionāls: Jā  Horizontālā lāzera līnija: Jā  Lāzera klase: 2  Izlīdzināšanas precizitāte: 0,75mm/3m  Vertikālā lāzera līnija: Jā  Lāzera viļņa garums: 635 NM  Darbības diapazons: 15 m  Statīva pievienošana: 1/4̋  Drošības klase: IP54  Izmēri: 117×72×111mm  Maksimālais mērīšanas attālums ar uztvērēju: 30 m  Svars: 0,53 kg  Precizitāte: ±0,3mm/m | 1 |  |  |
| Lāzera tālmēris Makita LD 080PI vai ekvivalents  Ražotāja kods: LD 080PI  Darbības diapazons: 80 m  Profesionāls: Jā  Svars: o,138 kg  Bruto svars: 1 kg  Akumulatora ietilpība un vienumu skaits: 2×AAA  Akumulatora spriegums; 1,5 V  Precizitāte mm/m ±1,5mm/m | 1 |  |  |
| MAKTEK EBM 50A, vai ekvivalents  Rokas maliņu aplīmēšanas mašīna   * Maliņas biezums - 0,3-3mm * Platums - 15-45 mm * Padeves ātrums - līdz 4 m/min * Līmes trauka jauda - 560W * Svars - 9,5 kg | 1 |  |  |
| Ēvelsols WB 1500 Hobby,vai ekvivalents  Kopējais virsmas izmērs 1500x650 mm  Virsmas izmērs bez skrūvspīlēm 1340x500 mm  Virsmas biezums 30 mm  Atveres ēvelsola balsteņa aizķerei diam.19 mm  Iespīlēšanas ietverspailes pa labi (priekšējās skrūvspīles)360x55 mm  Iespīlēšanas ietverspailes pa kreisi(aizmugurējās skrūvspīles) 140/140 mm  Priekšpusesbatverums/aizmugurējās skrūvspīles 140/140 mm  Darba augstums 845 mm  Svars apm. 43.kg | 5 |  |  |
| Virzuļu kompresors ar siksnas piedziņu K 18C/200 CT4, vai ekvivalents   |  |  |  | | --- | --- | --- | | Ražīgums (l/min): | 539 |  | | Pakāpienu skaits: | 1 |  | | Spiediens (bar): | 10 |  | | El. dzinēja jauda, (kW): | 3,0 |  | | Resīvera tilpums (l): | 200 |  | | Masa (kg): | 104 |  | | Gabarīti (mm): | 1435x475x995 |  | |  |  |  | | 1 |  |  |
| Kompresors HC 52dc, vai ekvivalents.  Formas sākums   |  | | --- | | Divu cilindru kompresors HC 52dc nodrošina īpašu ražīguma, drošības un cenas kombināciju. Izmēri: G/P/A: 760 x 370 x 720 mm. Bākas apjoms: 50 l. Maksimālais darba spiediens: 8 bar. Ieplūstošā gaisa apmjoms: 412 l/min, izejošā gaisa apjoms: 220 l/min. Trokšņa līmenis: 93 dB 230 V / 2,2 kW. |   Formas beigas | 2 |  |  |
| Maliņu slīpmašīna KSO 790 (230 V) vai ekvivalents.  Galda augstums 810/890mm  Galda regulējamais augstums 80mm  Gareniskais izmērs 790x221mm  Platuma izm. 514x221mm  Joslas platums 2000x152mm  Slīpēšanas virsma 790x152mm  Smilšu rullīšu diam.70mm  Smilšpapīra lentas ātrums 11m/s.  Putekļu novadīšanas caurule diam. 100mm  Motora jauda 1,5kw  Elektriskais savienojums 230V,50Hz | 1 |  |  |
| Metāla skapis noliktavai:  Art.nr. 20381  Praktisks un ietilpīgs skapis no metinātām tērauda loksnēm, pulverkrāsas krāsojums. Balts skapja korpuss, īpaši nostiprinātas, slēdzamas durvis dažādās krāsās. Katra plaukta, svara izturība ir 70 kg vienmērīgi izlīdzināta svara.  Komplektā 2 atslēgas.  Aprīkots ar 4 regulējamām pamatnes kājiņām nelīdzenām grīdām.  Iespējams pasūtīt papildus plauktus. | 3 |  |  |

**Pielikums “Finanšu piedāvājuma forma”**

**Iepirkuma identifikācijas numurs RMDV/2016/3**

(Uz pretendenta veidlapas)

**Rēzeknes Mākslas un dizaina vidusskola**

**Baznīcas iela 34A, Rēzekne, LV-4600**

**FINANŠU PIEDĀVĀJUMS**

Pretendents *(nosaukums)* piedāvā nodrošināt **„Instrumentu un darbgaldu iegāde Rēzeknes Mākslas un dizaina vidusskolas vajadzībām”** (IEPIRKUMA IDENTIFIKĀCIJAS NR. RMDV 2016/3) prasībām par:

|  |  |  |
| --- | --- | --- |
| Iepirkuma priekšmets | Kopējā cena bez PVN | Cena ar PVN |
| **Instrumentu un darbgaldu iegāde Rēzeknes Mākslas un dizaina vidusskolas vajadzībām” (IEPIRKUMA IDENTIFIKĀCIJAS NR. RMDV 2016/3)** – preces saskaņā ar tehnisko specifikāciju – pilns apjoms |  |  |
| **Kopā** |  |  |

Mēs apliecinām, ka:

1. Pilnībā esam izpratuši iepirkuma nolikumā un Specifikācijā norādītās prasības.
2. Piedāvātajā cenā ir iekļautas visas iespējamās izmaksas, kas saistītas ar kvalitatīvupreču piegādi.
3. Finanšu piedāvājumā norādītā cena netiks paaugstinātas līguma visā spēkā esamības laikā.

|  |  |
| --- | --- |
| **Pretendents** |  |
| **Reģistrācijas Nr.** |  |
| **Juridiskā adrese** |  |
| **Kontaktpersona - vārds, uzvārds** |  |
| **Amats** |  |
| **Paraksts**  **Zīmogs** |  |

**4.pielikums „Līguma projekts”**

**Iepirkuma identifikācijas numurs RMDV/2016/3**

**LĪGUMS Nr. 2016/3/1**

**Instrumentu un darbgaldu iegāde Rēzeknes Mākslas un dizaina vidusskolas vajadzībām**

Rēzekne, 2016.gada \_\_\_.\_\_\_\_\_\_\_\_\_\_\_

**Rēzeknes Mākslas un dizaina vidusskola**, reģistrācijas Nr\_\_\_\_\_\_\_\_\_\_\_\_\_\_\_\_\_, juridiskā adrese: Baznīcas iela 34A, Rēzekne, LV-4600, turpmāk tekstā - PASŪTĪTĀJS, direktora Osvalda Zvejsalnieka personā, kura rīkojas saskaņā ar Nolikumu, no vienas puses, un

**XXXXXXXXX**, reģistrācijas Nr. XXX, juridiskā adrese XXXXXXXXXX, tās XXXXXXXXXXXXXXX personā, kura darbojas uz XXXXXXXXXXX pamata, turpmāk tekstā – IZPILDĪTĀJS, no otras puses, saskaņā ar publiskā iepirkuma ID Nr. RMDV2016/2 **„Instrumentu un darbgaldu iegāde Rēzeknes Mākslas un dizaina vidusskolas vajadzībām”** rezultātiem, savstarpēji vienojoties, bez maldības, viltus un spaidiem, noslēdz līgumu par sekojošo (turpmāk tekstā - Līgums),

**Līguma priekšmets**

* 1. Ar šo Līgumu Pasūtītājs uzdod un Izpildītājs apņemas piegādāt preces – materiālus mākslas izglītības programmai atbilstoši Tehniskajai specifikācijai (1. pielikums), Izpildītāja piedāvājumam (1. pielikums), kā arī atbilstoši Latvijas Republikā spēkā esošo normatīvo aktu prasībām un šā Līguma noteikumiem.

1. **Līguma izpildes kārtība**
   1. Izpildītājs nodrošina savlaicīgu un kvalitatīvu Preces piegādi saskaņā ar šajā Līgumā norādītājiem termiņiem – līdz 2016. gada 30. decembrim.
   2. Preces piegādes vieta ir Rēzekne, Rēzeknes Mākslas un dizaina vidusskola, Baznīcas iela 34A, Rēzekne.
   3. Vienlaicīgi ar Preces nodošanu, Izpildītājs paraksta Preces pieņemšanas – nodošanas aktu.
   4. Par Preces nodošanas dienu tiek uzskatīta diena, kad Izpildītājs Pasūtītājam nodod Preci un Pušu pilnvarotie pārstāvji paraksta attiecīgu Preces pieņemšanas - nodošanas aktu, kas kļūst par Līguma neatņemamu sastāvdaļu.
   5. Ja Izpildītājs noteiktajā termiņā Preci nav piegādājis, piegādājis nekvalitatīvu vai neatbilstošu tehniskajā specifikācijā noteiktajām prasībām preci, tiek sastādīts defekta akts, kurā Pasūtītājs norāda atklātos trūkumus. Izpildītājam uz sava rēķina tie jānovērš 5 (piecu) dienu laikā.
   6. Defekta aktu paraksta Pušu pilnvaroti pārstāvji un tas kļūst par Līguma neatņemamu sastāvdaļu.
   7. Preces pieņemšanas – nodošanas akta parakstīšana ir iespējama vienīgi pēc defekta aktā norādīto trūkumu pilnīgas novēršanas.
   8. Izpildītājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam (ieskaitot preces uzstādīšanu).
2. **Preces kvalitāte** 
   1. Izpildītājs garantē, ka piegādātā Prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas.
3. **Līguma summa un norēķinu kārtība**
   1. Līguma summa ir [summa ar cipariem] ([summa ar vārdiem]), PVN [procentu skaits]% ir [summa ar cipariem] ([summa ar vārdiem]). Līguma kopējā summa ar PVN ir [summa ar cipariem] ([summa ar vārdiem]).
   2. Līguma kopējā summā ietilpst visas ar Tehniskajās specifikācijās noteikto prasību izpildi saistītās izmaksas, tajā skaitā visas personāla izmaksas, nodokļi, kā arī visas ar Tehniskajās specifikācijās noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.).
      1. Pasūtītājs veic samaksu, pārskaitot attiecīgo naudas summu uz Izpildītāja norādīto bankas kontu pēc preces saņemšanas un preces pavadzīmes – rēķina apstiprināšanas.
4. **Pušu saistības, tiesības un atbildība**
   1. Izpildītājs uzņemas veikt Preces piegādi saskaņā ar Līguma 1. pielikumā noteikto tehnisko specifikāciju un piegādāt Preci, kas atbilst Latvijas Republikā spēkā esošo normatīvo aktu prasībām.
   2. Izpildītājs uzņemas neizpaust informāciju, nepaturēt un nenodot trešajām personām dokumentus vai to kopijas, kas ir pieejami saistībā ar Līguma izpildi.
   3. Pasūtītājs uzņemas veikt samaksu Līguma 4. sadaļā noteiktajā kārtībā.
   4. Pasūtītājs uzņemas savlaicīgi veikt Izpildītāja piegādātās Preces pieņemšanu.
   5. Pasūtītājs uzņemas izmantot Preci atbilstoši tās ekspluatācijas noteikumu prasībām.
   6. Izpildītājs nozīmē par Līgumā noteikto saistību izpildi atbildīgo personu -
   7. Pasūtītājs nozīmē par Līgumā noteikto saistību izpildi atbildīgo personu (turpmāk - Pasūtītāja kontaktpersona) – **Māris Provejs – tālr. +371 27887321.**
   8. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Preces piegādi un Līguma izpildi.
   9. Ar šo Līgumu Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
   10. Ar šo Līgumu Izpildītājs apliecina, ka ir iepazinies ar Nolikumu, Tehnisko specifikāciju un citiem Līguma noteikumiem un atzinis tos par saistošiem un izpildāmiem. Izpildītājs apliecina, ka viņa rīcībā atrodas pietiekoši darbinieku un nepieciešamo materiālu resursi, kā arī citi līdzekļi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
   11. Ar šo Līgumu Izpildītājs apliecina, ka tā darbinieki vai citas personas, kas ir vai būs iesaistīti Līguma izpildē ir vai tiks iepazīstināti ar nosacījumiem par konfidencialitāti pirms darba uzsākšanas.
   12. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
5. **Nepārvarama vara**
   1. Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no šā Līguma izrietošo saistību izpildi par neiespējamu.
   2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Līguma noteikumus, un ir informējusi otru Pusi pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Jebkurš periods, kurā Pusei saskaņā ar Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
   4. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
6. **Līguma darbības termiņš**
   1. Līgums stājas spēkā pēc tā abpusējas parakstīšanas, un darbojas līdz Līgumā noteikto saistību pilnīgai izpildei, bet ne ilgāk kā līdz 2016. gada 30. decembrim.
7. **Līguma grozīšana un pārtraukšana**
   1. Līgumu var grozīt, papildināt vai mainīt Līguma nosacījumus atbilstoši Latvijas Republikā spēkā esošajos normatīvajos aktos noteiktajām normām, lai tā izpilde būtu Pusēm izdevīga, noformējot rakstisku Pušu vienošanos, kas ar tās abpusēju parakstīšanu kļūst par šā Līguma neatņemamu sastāvdaļu. Līguma noteikumu izmaiņas vai grozījumi maina vai kā citādi groza Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.
   2. Pasūtītājam ir tiesības ar vienpusēju paziņojumu izbeigt Līgumu bez pienākuma atlīdzināt Izpildītājam jebkādus tādejādi radītos zaudējumus, ja:
      1. ir stājies spēkā tiesas spriedums par Piegādātāja atzīšanu par maksātnespējīgu;
      2. Piegādātājs nepilda jebkādas Līguma saistības saskaņā ar Līguma izpildes termiņu un neatbilstības nav novērstas 15 (piecpadsmit) dienu laikā no rakstiska brīdinājuma saņemšanas.
8. **Strīdu izskatīšanas kārtība**
   1. Visus strīdus, kas izriet vai rodas saistībā ar Līgumu vai tā interpretāciju, Puses apņemas risināt pārrunu ceļā.
   2. Jebkura strīda risināšanai Pušu starpā par jautājumiem, kas izriet no Līguma un ko neizdodas atrisināt pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
9. **Citi noteikumi**
   1. Ar šo Līgumu Puses vienojas, ka Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.
   2. Ja kāds no Līguma noteikumiem var izrādīties nelikumīgs vai nesaistošs, tas neietekmēs ar Līgumu noteiktās Pušu saistības un tiesības kopumā.
   3. Pusēm ir jāinformē vienai otra 5 (piecu) dienu laikā par savu rekvizītu (nosaukuma, adreses, norēķinu rekvizītu un tml.) un Pušu kontaktpersonu maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
   4. Līgums ir sastādīts, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
   5. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
   6. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
   7. Izpildītāja Piedāvājums un Līguma [pielikumu skaits] pielikumi ir šā Līguma neatņemamas sastāvdaļas un ir Pusēm saistoši Līguma izpildē.
10. **Līguma pielikumi:**

* Pretendenta tehniskais un finansu piedāvājums.

**12. Pušu rekvizīti un paraksti**